עריכת יפוי כח מתמשך הוא תהליך שכולל מספר פגישות, לפחות שתיים, הפגישה הראשונית עם הלקוח אורכת כשעתיים. בפגישה אני מסבירה ללקוח מה זה יפוי הכח מתמשך, איזה חלופות יש בחוק, אני נותנת מענה לשאלות של הלקוח, מה מיופה הכח יכול לעשות ומה לא, ושואלת אותו שאלות כיצד היה רוצה שינהגו במצבים מסויימים במטרה לברר את הצרכים שלו, כך אני לומדת א ת מירקם חייו, תפיסת עולמו ושגרת היום שלו.
אני מבררת עם הלקוח מה הרצון שלו, את מי הוא רוצה למנות כמיופה כוחו. יכול להיות אדם שיש לו שלושה ילדים והוא לא רוצה "לקפח" אף אחד ולכן הוא חושב שהכי נכון לתת לכולם להיות מיופי כוח. לא תמיד זה נכון, יש פתרונות למצבים כאלו, לא "נקפח" אף אחד.
לאחר הפגישה אני עורכת את ההנחיות של הלקוח במשרדי ומעבירה לו לעיון ולתיקונים. לאחר מכן מתקיימת פגישה נוספת עם הלקוח ומיופי כוחו כולם חותמים על המסמכים ומגישים לאפוטרופוס הכללי.